CELEX: C2006/281/28
Language: da
Date: 2006-11-18 00:00:00
Title: Sag C-337/06: Anmodning om præjudiciel afgørelse indgivet af Oberlandesgericht Düsseldorf (Tyskland) den 7. august 2006 — Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk og Zweites Deutsches Fernsehen mod GEWA — Gesellschaft für Gebäudereinigung und Wartung mbH

18.11.2006   
            
            
               DA
            
            
               Den Europæiske Unions Tidende
            
            
               C 281/18
            
         Anmodning om præjudiciel afgørelse indgivet af Oberlandesgericht Düsseldorf (Tyskland) den 7. august 2006 — Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk og Zweites Deutsches Fernsehen mod GEWA — Gesellschaft für Gebäudereinigung und Wartung mbH
   (Sag C-337/06)
   (2006/C 281/28)
   Processprog: tysk
   Den forelæggende ret
   Oberlandesgericht Düsseldorf (Tyskland).
   Parter i hovedsagen
   
      Sagsøgere: Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk og Zweites Deutsches Fernsehen.
   
      Sagsøgt: GEWA — Gesellschaft für Gebäudereinigung und Wartung mbH.
   
      Procesdeltagere: Heinz W. Warnecke, der driver virksomhed under firmanavnet Großbauten Spezial Reinigung
   Præjudicielle spørgsmål
   
               1)
            
            
               Skal kriteriet om, at organet »finansieres af staten« i artikel 1, stk. 9, andet afsnit, litra c), første alternativ, i direktiv 2004/18/EF (1) fortolkes således, at på baggrund af den garanti for organernes uafhængige finansiering og eksistens, som det efter forfatningen påhviler staten at yde, er en indirekte finansiering i form af en af staten pålagt licensbetaling fra personer, der råder over radio- og tv-apparater, en finansiering i det nævnte kriteriums forstand?
            
         
               2)
            
            
               Såfremt det første præjudicielle spørgsmål skal besvares bekræftende, spørges, om artikel 1, stk. 9, andet afsnit, litra c), første alternativ, i direktiv 2004/18/EF skal fortolkes således, at anvendelsen af kriteriet om, at organet »finansieres af staten«, forudsætter, at staten kan udøve en direkte indflydelse i forbindelse med det statsligt finansierede organs tildeling af kontrakter?
            
         
               3)
            
            
               Såfremt det andet præjudicielle spørgsmål skal besvares benægtende, spørges, om artikel 1, stk. 9, andet afsnit, litra c), i direktiv 2004/18/EF i lyset af artikel 16, litra b), skal fortolkes således, at kun de i artikel 16, litra b), nævnte tjenesteydelser falder uden for direktivets anvendelsesområde, og at andre tjenesteydelser, der ikke specielt vedrører programmerne 1, men har karakter af hjælpe- og støtteydelser, er omfattet af direktivets anvendelsesområde (modsætningsslutning)?
            
         
      (1)  EUT L 134, s. 114.